**Πλάτωνας, Μενέξενος, 240 d-e**

Ο *Μενέξενος* του Πλάτωνα είναι ένας επιτάφιος λόγος που πήρε το όνομά του από τον μαθητή του Σωκράτη Μενέξενο. Πρόκειται για ρητορικό λόγο. Ο Σωκράτης συναντά τον φίλο και μαθητή του Μενέξενο, που έρχεται από το Βουλευτήριο, όπου έχει μεταβεί, για να πληροφορηθεί το όνομα του ρήτορα ο οποίος θα εκφωνούσε τον επιτάφιο λόγο για όσους έπεσαν στον πόλεμο. Διαφωνώντας με τη συνήθεια των ρητόρων να έχουν εκ των προτέρων έτοιμους τους λόγους, ο φιλόσοφος υποστηρίζει ότι και ο ίδιος θα μπορούσε να εκφωνήσει επιτάφιο. Άλλωστε, αναφέρεται ότι είχε διδαχθεί τη ρητορική από την Ασπασία, σύζυγο του Περικλή καταγόμενη από τη Μίλητο, περίφημη για τη μόρφωσή της. Έπειτα από παράκληση του Μενέξενου, ο Σωκράτης πείθεται να απαγγείλει τον επιτάφιο της Ασπασίας, ο οποίος αναφέρεται στην ανδρεία των πεσόντων, στην πολιτεία των Αθηναίων και στα λαμπρά έργα της πόλης.

**Το κείμενο**

[240 d] Ἐν τούτῳ δὴ ἄν τις γενόμενος γνοίη οἷοι ἄρα ἐτύγχανον ὄντες τὴν ἀρετὴν οἱ Μαραθῶνι δεξάμενοι τὴν τῶν βαρβάρων δύναμιν καὶ κολασάμενοι τὴν ὑπερηφανίαν ὅλης τῆς Ἀσίας καὶ πρῶτοι στήσαντες τρόπαια τῶν βαρβάρων, ἡγεμόνες καὶ διδάσκαλοι τοῖς ἄλλοις γενόμενοι ὅτι οὐκ ἄμαχος εἴη ἡ Περσῶν δύναμις, ἀλλὰ πᾶν πλῆθος καὶ πᾶς πλοῦτος ἀρετῇ ὑπείκει. Ἐγὼ μὲν οὖν ἐκείνους [240e] τοὺς ἄνδρας φημὶ οὐ μόνον τῶν σωμάτων τῶν ἡμετέρων πατέρας εἶναι, ἀλλὰ καὶ τῆς ἐλευθερίας τῆς τε ἡμετέρας καὶ συμπάντων τῶν ἐν τῇδε τῇ ἠπείρῳ· εἰς ἐκεῖνο γὰρ τὸ ἔργον ἀποβλέψαντες καὶ τὰς ὑστέρας μάχας ἐτόλμησαν διακινδυνεύειν οἱ Ἕλληνες ὑπὲρ τῆς σωτηρίας, μαθηταὶ τῶν Μαραθῶνι γενόμενοι.

**Λεξιλογικά**

* **ἐν τούτῳ:**σ' αυτό το χρόνο, σ' αυτήν την εποχή
* **γίγνομαι ἐν τῷ χρόνῳ:**ανατρέχω στο χρόνο
* **κολάζομαι:**τιμωρώ, ταπεινώνω
* **ἵστημι τρόπαιον:** στήνω σημείο νίκης
* **ὑπείκω:**υποχωρώ, υποκύπτω
* **ἤπειρος:** στεριά
* **αρετή:** ανδρεία
* **πατήρ:** δημιουργός
* **σύμπας:** όλος
* **διακινδυνεύω:** διατρέχω κίνδυνο
* **ηγεμόνες και διδάσκαλοι γενόμενοι:** οδήγησαν & δίδαξαν
* **άμαχος:** ακαταμάχητος, απόρθητος, χωρίς μάχη, φιλήσυχος, δυσκολοπολέμητος
* **έργον:** έργο, δύσκολο πράγμα, πόλεμος, εργασία, κατόρθωμα
* **έργω:** έμπρακτα
* **αποβλέπω:** αναλογίζομαι, παίρνω υπόψη, στηρίζω τις ελπίδες μου, στρέφω το βλέμμα
* **ύστερος :** επόμενος, μεταγενέστερος
* **τολμω:** αποτολμώ, τολμώ,υπομένω, ανέχομαι
* **άρα:** επομένως, ώστε, ίσως, αμέσως
* **δέχομαι:** λαμβάνω, φιλοξενώ, υπομένω, αναμένω, αντιμετωπίζω, υφίσταμαι την έφοδο, περιμένω την επίθεση
* **δεξάμενοι=** που αντιμετώπισαν
* **σύνταξη: ή με αιτιατική**
* **αιτιατική + αιτιατική { κατηγορ. + αντικείμ.}**
* **τελικό απαρέμφατο**
* **ενδέχεται:** είναι πιθανό/ δυνατό
* **διακινδυνεύω:** διατρέχω κίνδυνο
* **υπερηφάνεια:** αλαζονεία
* **γενόμενος τις:** αν κάποιος ζούσε
* **αν γνοίη:** θα μπορούσε να καταλάβει
* **ηγεμόνες:** οδηγοί